Datum: 3. 11. 2020

Spoštovani,

objavljamo odgovore na vprašanja gospodarskih subjektov za javno naročilo št. JHL-15/20 Rekonstrukcija vodovodnega mostu - vzpostavitev povezave Mesta s Krajinskim parkom Ljubljansko barje za pešce in kolesarje, ki so bila posredovana naročniku preko Portala javnih naročil.

VPRAŠANJE:

Prosimo, če objavite vse grafične in tekstualne priloge o kateri piše v popisu na listu VKS kluč.

ODGOVOR:

Naročnik na svoji spletni strani objavlja dokumentacijo (sheme, tehnična poročila, … - trinajst datotek). V kolikor gospodarski subjekt želi vpogled v še katero drugo dokumentacijo, je le ta možen pri kontaktni osebi, ki je navedena v 2.2. točki razpisne dokumentacije.

VPRAŠANJE:

Ali lahko referenco za uspešno izvedeno in zaključeno gradnjo/obnovo javnega vodovoda iz duktilne litine DN400, dolžine vsaj 400m zagotovi tudi partner oz. podizvajalec, ki je izvajal montažna dela?

ODGOVOR:

Ne.

VPRAŠANJE:

Prosimo za pojasnilo postavk 4 (Dobava in vgrajevanje nasutja iz drobljene opreke, frakcije 0-23 mm, z utrditvijo. Nasutje izvedeno v projektiranem naklonu, izvedba brežin - dvostransko., 566 m3)   
in 6 (Dobava in vgrajevanje nasutja iz drobljene opeke, frakcije 0-23 mm v debelini 15-20 cm, za dostopne poti, vključno z utrjevanjem., 461 m3) pri zemeljskih delih, glej zavihek VKS-zem.

Gre za drobljenec opečnate osnove ali betonske?

S kakšnim namenom je predvidena izvedba nasutja iz drobljene opeke?

Ali se lahko uporabi tamponski drobljenec oz kakšen drugi material?

ODGOVOR:

Gre za drobljenec opečnate osnove ali betonske? Odgovor: Opečnate osnove – frakcije 0 – 32 mm.

S kakšnim namenom je predvidena izvedba nasutja iz drobljene opeke? Odgovor: Z namenom zmanjšanja obtežbe nasutja.

Ali se lahko uporabi tamponski drobljenec oz kakšen drugi material? Odgovor: Projektno je bila obdelana sestava z drobljeno opeko in kot taka služi namenu zmanjšanja obtežbe nasutja. V primeru zamenjave materiala nasutja je potrebno dokazati, da bo alternativa enakovredna oz. boljša projektirani rešitvi.

VPRAŠANJE:

Glede na situacijo v zvezi z epidemijo vas prosimo za objavo projektne dokumentacije na portalu JN.

ODGOVOR:

Naročnik na svoji spletni strani objavlja dokumentacijo (sheme, tehnična poročila, … - trinajst datotek). V kolikor gospodarski subjekt želi vpogled v še katero drugo dokumentacijo, je le ta možen pri kontaktni osebi, ki je navedena v 2.2. točki razpisne dokumentacije.

VPRAŠANJE:

Ali se obstoječa jeklena konstrukcija v odstrani?, Če se, kje je to zajeto?

ODGOVOR

Obstoječa jeklena konstrukcija se ne odstrani ampak se jo ojača in podaljša. Glej načrt gradbenih konstrukcij – jeklo.

VPRAŠANJE:

V zahtevah navajate, da je potrebno: Kandidati v svoji prijavi skupne ponudbene cene ne navajajo, predložiti pa morajo ponudbeni predračun oziroma popis del z navedbo in opisom ponujenih materialov, v posamezni postavki in sicer v zavihku »javni vodovod«. Pri pregledu tega dokumenta smo zasledili samo en prostor v katerega naj bi navedli proizvajalca in tip materiala (takoj za pozicijo 4.2). V zahtevi navajate, da je potrebno navesti materiale v posameznih postavkah medtem, ko je v dokumenti samo en prostor za to. Prosim razložite kaj ste imeli v mislih oz. kako in kam naj navedemo ponujene materiale ter za katere vse materiale moramo navesti proizvajalca.

ODGOVOR:

Naročnik navedeno zahtevo umika iz razpisne dokumentacije. Naročnik razpisno dokumentacijo spreminja na način, da kandidatom k prijavni dokumentaciji ni potrebno prilagati ponudbenega predračuna/popisa del z navedbo TIP in proizvajalca materiala (v zavihku »javni vodovod«).

Izpolnjen ponudbeni predračun/popis del bo moral gospodarski subjekt predložiti v prvi ponudbi, na podlagi povabila k oddaji prve ponudbe s strani naročnika in v skladu z določili razpisne dokumentacije.

Lepo pozdravljeni!

JAVNI HOLDING Ljubljana, d.o.o.

Sektor za javna naročila